CELEX: 62006TN0192
Language: el
Date: 2006-07-18 00:00:00
Title: Υπόθεση T-192/06: Προσφυγή της 18ης Ιουλίου 2006 — Caffaro κατά Επιτροπής

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/42
            
         Προσφυγή της 18ης Ιουλίου 2006 — Caffaro κατά Επιτροπής
   (Υπόθεση T-192/06)
   (2006/C 212/72)
   Γλώσσα διαδικασίας: η ιταλική
   Διάδικοι
   
      Προσφεύγουσα: Caffaro S.r.l. (εκπρόσωποι: Alberto Santa Maria και Claudi Biscaretti di Rufia, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 3ης Μαΐου 2006 C(2006)1766 τελικό, στην υπόθεση COMP/F/38.620 — Υπεροξείδιο του υδρογόνου και υπερβορικό νάτριο, καθό μέρος επιβάλλει στις εταιρίες Caffaro S.r.l. και SNIA S.p.A., αλληλεγγύως, πρόστιμο ύψους 1 078 εκατομμυρίων ευρώ·
            
         
               —
            
            
               επικουρικώς, να μειώσει το ύψος του προστίμου που η Επιτροπή επέβαλε στην Caffaro S.r.l, περιορίζοντας το πρόστιμο σε συμβολικό ποσό·
            
         
               —
            
            
               όλως επικουρικώς, να μειώσει ουσιωδώς το επιβληθέν στην Caffaro S.r.l. πρόστιμο, λαμβάνοντας υπόψη τη μικρή διάρκεια της αποδιδόμενης σε αυτήν παραβάσεως και εξετάζοντας τις συντρέχουσες ελαφρυντικές περιστάσεις·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσβαλλόμενη στην παρούσα υπόθεση απόφαση ταυτίζεται με εκείνη της υποθέσεως T-185/06, L'air Liquide κατά Επιτροπής.
   Προς στήριξη των αιτημάτων της η προσφεύγουσα προβάλλει τους ακόλουθους ισχυρισμούς:
   
               —
            
            
               ότι η ίδια θα πρέπει να θεωρηθεί «θύμα» και όχι συμμέτοχος στη σύμπραξη για το υπεροξείδιο του υδρογόνου. Συναφώς, επισημαίνεται ότι η καθής, κατά την εξέταση της θέσεως της Caffaro στο πλαίσιο της σχετικής διαδικασίας, ουδόλως έλαβε υπόψη ότι η εταιρία, όχι μόνο δεν αποκόμισε οφέλη από την επίμαχη σύμπραξη, αλλά εξήλθε από την αγορά του υπερβορικού νατρίου (ΥΒΝ) ακριβώς λόγω των παράνομων συμφωνιών που είχαν συνομολογηθεί στην αγορά του υπεροξειδίου του υδρογόνου (ΥΥ). Η προσφεύγουσα επισήμανε ενώπιον της Επιτροπής ότι παρήγε αποκλειστικά ΥΒΝ, ότι απλώς αγόραζε ΥΥ και ότι, συνεπώς, δεν μπορούσε να μετέχει στη σύμπραξη για το ΥΥ, αφού υπήρξε η ίδια θύμα της παράνομης συμφωνίας.
            
         
               —
            
            
               ότι η καθής υπέπεσε και σε άλλο πρόδηλο σφάλμα, καθόσον έλαβε υπόψη για όλους τους μετέχοντες στη σύμπραξη, πλην της προσφεύγουσας, τα συνολικά μερίδια αγοράς για το 1999, τελευταίο έτος της παραβάσεως που αφορά αμφότερα τα προϊόντα (ΥΥ και ΥΒΝ). Αντιθέτως, όσον αφορά την Caffaro, η Επιτροπή έλαβε υπόψη, όλως παραδόξως, τα στοιχεία της αγοράς για το έτος 1998, ενώ, κατά πάγια νομολογία, η Επιτροπή, κατά την εκτίμηση του ειδικού βάρους μιας επιχειρήσεως, πρέπει να λαμβάνει υπόψη τον κύκλο εργασιών που πραγματοποίησε κάθε επιχείρηση κατά το έτος αναφοράς. Υπενθυμίζεται, συναφώς, ότι, όπως ερμηνεύθηκε από τη νομολογία, η αρχή αυτή έχει την έννοια ότι μόνον η λήψη κοινού έτους αναφοράς για όλες τις επιχειρήσεις που μετέχουν στη σύμπραξη εγγυάται την ίση μεταχείρισή τους.
            
         Η προσφεύγουσα προβάλλει επίσης τους ακόλουθους λόγους ακυρώσεως:
   
               —
            
            
               Προσβολή των δικαιωμάτων της άμυνας, σε συνάρτηση με το γεγονός ότι, εν αντιθέσει προς τον ισχυρισμό της καθής, στη σύσκεψη που πραγματοποιήθηκε στις Βρυξέλλες στις 26 Νοεμβρίου 1998 δεν έλαβαν μέρος εκπρόσωποι της Caffaro.
            
         
               —
            
            
               Εσφαλμένη εφαρμογή του άρθρου 25 του κανονισμού (EΚ) 1/2003 και των προβλεπόμενων σε αυτό κανόνων παραγραφής, καθόσον η Caffaro είχε παύσει να μετέχει στη φερόμενη σύμπραξη πέντε και πλέον έτη προ της ενάρξεως της σχετικής έρευνας της Επιτροπής.